एगो ज्ञान के शाखा – ज्ञान के शाखा आ एकेडेमिक बिसय के रूप में पढ़ल जाए वाला बिसय के रूप में भूगोल महत्वपूर्ण बिसय बाटे जे स्कूल, कॉलेज आ इन्वरसिटी में पढावल जाला। आधुनिक भूगोल पुरा पृथ्वी के आ एकरे निवासी मनुष्य के पर्यावरण के तत्व सभ के स्थानिक संदर्भ में अध्ययन करे ला। ई पृथ्वी पर पावल जाए वाला पैटर्न सभ के वर्तमान रूप आ उन्हन के बिकास के अध्ययन करे ला। एही वजह से एकरा के दि वल्ड डिसिप्लिन (बिस्व के अध्ययन बिसय) भी कहल जाला।